
मिफ्ति निसें शिकागो तक माणिक दाई 


माणिक दाई ( प्रा. माणिकलाल श्रेष्ठ) यात लुमंकेगु खःसा नेपाल सम्वत १०९४ निसें लुमंकेमा जिं । उगु इलय्‌ 
नेपालभाषाया साहित्य सम्मेलन त्वाःत्वालय्‌ न्यायेकेगु छगू लहर हे वःगु खः। अप्वः धैथे साहित्य सम्मेलनय्‌ वयूकया दुग्यंगु 
न्वचु न्येनेत सकलें आसाकूति जुयाः पियाच्चनी । वयूकलं नवाना दिलकि धाप्रवाह कथं बौद्धिक, भाषिक, राजनीतिक, ऐ 
तिहासिक विषयया म्होति बागू घण्टां मयाक न्वचु बिया दी । अथे हे उगु इलय्‌ सम्मेलनय्‌ ब्वति कायेत दुथ्याक:ः वइगु 
च्वसु ( निवन्ध) या मूल्यांकन यायेगु माला अप्वः धैथे वयकःयात हे बियादी । म्हा: मधासे थःगु तसकं व्यस्तगु इलय्‌ हे 
जिम्मा कयादी - न्हापलिड, लिपां व हःपा सिरपा क्वःछिनादी । 

वयकः छम्ह नांजाःम्ह समालोचक कथं जूगु सफ्‌ ' समालोचनाया सिद्धान्त” नेपाल सम्वत १०८८ स्‌ च्चसापासाया Fa ‘| 
लुखां प्रकाशित जूगु खः। उगु इलय्‌ अप्वः धैथें साहित्यकारपिनिगु सफ पिथने मालकि थःगु सफूया भूमिका च्वयेगु ज्याया केशरमान ताम्राकार 
लागि वयकःयात हे इनाप याई । ' मिफुति' ने सं १०९७ स्‌ पिदंगु जिगु न्हापांगु बाख सफूया भूमिका च्वया दीत जिं नं आग्रह याना: सफूया पाण्डुलिपि 
वयकःयात बिया । गबलें म्हा: मधाइम्ह माणिकदाइ नं जित: नं म्हा: मधासें जिगु न्हापांगु सफूया भूमिका च्वया बिया दिल । 'मेगु छगू ग्यसुलाःगु कृति- 
मि फृति’ । थौं” ' कन्हय प्रगतीबादया नाम जनताया आकांक्षाया पँ लयेमा: धकाः बिचारधाराय्‌ जक अप्वः ध्यान बिया: पात्र सकसितं लेखकया थःगुय 
सिद्धान्तय नुवाकेगु ज्या याइपिं लेखककपिं नं खनेदु, थथे याय॒बलय पात्र फूक्क लेखकया कतांमरि थें जुड, छु सजिवता दइमखु । जनताया पं लिना: 
च्वयातःगु साहित्यय्‌ थथे दयेयः धाइपिं आलोचकतयूत लिसः थें केशरमानजुया बाखनय्‌ जनपक्षीय बिचारदाराय नापं उलि हे त्यसूलाक्क पात्र-चित्रण खने 
दु' ( मिफति, १०९७) 

“केशरमानजुया बाखनय्‌ झीसं थौंया मभिं मनिंया विरोध, अथेसा भीगु बांला:गु परम्पराय्‌ गौरब, अले कन्हय्‌ 
या आस्था, उज्वल कन्हय्‌ हयेफूपिं अर्थात 'ध्वःगु सः’ पिकयाः न्ह्यज्याइपिं धकाः जनताय्‌ आस्था खने दु, वयकःया बाखनय्‌ 
दकले क्वातुगु पक्ष हे थ्व खः । ' मिफति” बाख संकलनया प्रकाशन नेपालभाषा साहित्यया ख्यलय्‌ मेगु छगू ग्यसुलाःगु कृति 
पिनंगु खः । (मिफुति, १०९७) । 

खःला वयकलं सफूया भूमिका च्वयेगु ज्या दकलय्‌ न्हापां इश््वरानन्द श्रेष्ठाचार्यया ' पसूका'(१०७७) सफुयात 
च्वयादीगु खः । 'पसूका' व्वनेधुंका नेपाल संवत १११७ तक वयकलं २७गू सफुया भूमिका च्वया दिल । अथे हे थी थी गो 
ष्ठी,पत्र पत्रिकाय्‌ १२० पू मयाक समालोचनात्मक लेख रचना पिथना दीगु दु समालोचक माणिकलाल व समालोचना 
साहित्य, श्रीलक्ष्मी श्रेष्ठ, ११२६) । वयकया दकलय्‌ लिपांगु सफू खः 'समालोचनाया सिद्धान्त - २', राजा शाक्य, बिमल 
ताम्राकार व मेपिं भासेवी पिनिगु तलं मेडिसिटि अस्पातालय्‌ न्हापां खुसि भर्ना जुयाच्चंबले अन हे बिमोचन जूगु जुल । वय्‌ 
कया रचना प्रकाशन यायेगु भवलय्‌ नेपाल समवत ११०० स्‌ त्रिचन्द्र क्याम्पस, नेपालभाषा साहित्य पाला पाखें जिगु सम्पादनय्‌ पिदँगु 'जः' ल्या:१०य्‌ वय्‌ 
कःया च्वसु ' कवियाके समालोचकया प्रतिभा” प्रकाशित यायेफूगु नं जिगु लागि छगू तःधंगु खँ जुल । 

माणिक दाई नं जिगु सफूया भूमिका च्वया बिया दिल । जिं सम्पादन यानागु जः पत्रिकायात च्वसु बिया दिल । थुलि जक मखु जित: वयकलं 
दकलय्‌ बांलाःम्ह ख्याल: च्वमिया सिरपा: बीत नं सिफारिस यानादिल - खँ खः नेपाल सम्वत १०९७ या । उगु इलय्‌ द॑य दसं ' मुना सः'संस्थाया ग्वसालय्‌ 
सभागृहलय्‌ नेपालभाषा ख्याल: कासा जुइगु । जिंनं दकलय्‌ न्हापां ख्यालःच्वया ' बाह्रा ख्याः' । अले धें धें बल्ला: कासाय्‌ ब्वति कायेत मदुम्ह श्रीकृष्ण ' 
अणु' या निर्देशनय्‌ दुथ्याका । तर ख्याल: क्येने बा:छि न्ह्यो ख्याल:म्व मध्येय्‌ छमेस्यां म्हितेगु बिचा: यात । छम्ह ख्यालम्वः मदयेवं कासाय्‌ ब्वति काये 
मफइगु जुया: ग्वसाःखलःयात न्ह्याथे यानाःसां क्येनादीमाः धका कर यात । म्हाःहे धाये मफयेक । जित छुयाय्‌ छूयाय्‌ जुल । तसक॑ मिले जूम्ह पासा रमे 
शकाजी स्थापितयात व भूमिका म्हितादीत इनाप याना । वयकलं थः मफूगु इलय्‌ नं जिगु इनापयात स्वीकार याना: म्हितेगु बचं बिल । चा न्हि मधासे 
रिहर्सल यानाः । ख्याल: बाँलाक प्रस्तुति जुल । नां जाःपिं ख्यालमि तसें ब्वति काःगु उगु ख्याल: कासाय्‌ ' बाहा ख्याः' ख्यालकं ल्यू सिरपा: त्याकल | खःला 
थ्व ख्याल: न्हापां हे परिक्षण ( स्क्रिप्त) याना: माणिक दाइ नं जित बांलाःम्ह ख्याल: च्वमि धकाः घोषणा याना तये धुंकूगु जुया च्वना । लिपा तिनि सिला 
ब्वति मकाःगु जूसा जि अबलय्‌ दकलय्‌ बाँलाम्ह ख्याल: च्वमि जुड मखनीगु जुइ । 

नेपालं जिगु थाय्‌ बाय्‌ अमेरिकाया शिकागोय्‌ सन्‌ १९९९ निसें जुल । उवसां निसें माणिक दाइ लिसे जि नापलाये मखं । सन्‌ २०१३ स्‌ नेवाः 
अर्गनाइजेशन अफ अमरिकाया १२क्वगु द॑ मुज्याय्‌ माणिक दाइयात मू पाहाँ कथं ब्वना तःगु । थ्वहे इलय्‌ अनया ज्या सिधयेका: शिकागोय नं हनेगु लागि 
वयकःयात इनाप याना । जिगु इनाप कथं लयूताया सहर्ष स्वीकार याना दिल । माणिक दाइ वाशिङ्टन डि सीं श्रीलक्ष्मी श्रेष्ठ व डा. बालगोपाल श्रेष्ठ लिसें 
शिकागोया ओहेर एयरपोर्टय्‌ २०१३ मे ३१ तारिखय्‌ लायण्डिङ्ग जुया दिल । जि वयकःयात नापालयेत मखु, वयकः हे जित: नापलायेत जिगु थाय्‌ शिकागो 

य्‌ काया दिल । वयक. भाया: कन्हय्‌ खुन्हु जुन १ तारिख खुन्ह शिकागो पब्लिक लाइब्रेरिया हलय्‌ बयक:यात अभिनन्दन ( हने 
गु) व प्रेम बहादु कंसाकारया ९५ द॑ बुन्हि हनेगु ज्या जुल । शिकागोय्‌ नेवाः अमेरिकन दबूया सकल दुजःतय्‌ दथुइ बयकःयात 
सगं बिया हनेगु ज्या लिसें उगु इलय्‌ बिदेशं काया च्वनादीपिं डा. बालगोपाल श्रेष्ठ, बालमुकुण्ड श्रेष्ठ, व श्रीलक्ष्मी पिन्त नं 
डाय्‌सय्‌ तया खादा क्वखायेका: सगं बीगु ज्या जुल। प्रेम बहादुरया ९५दँ बुदिं हनेगु भवलय्‌ माणिकदाइ नं बाघौ नं मयाक प्रे 
म बहादुर कंसाकारया बारे आ: तक सुनानं मस्यूगु खया न्वचु बिया दिल । बयकलं बियादीगु छत्वाचा अंश थन न्ह्योब्वय्‌ - के 
प्रेमबहादुर दाइयागु ९५ दँया जन्मदिं जूगुलिं प्रेमबहादुर सम्वन्धि छुं छिकपिसं मस्युनिगु खंत प्रकाशित नं मजूनिगु खंत जिं थन 
कने । जितः खुसि जु कि अमेरिकय्‌ वयाः नेवाः अमेरिकन दबूया पाखें प्रेम बहादुरजुया गुलि महत्वपूर्णगु प्रकाशीत मजूनिगु खँत 
न्येने । छिकपिन्त नं सन्तोषया खं जुई। व अले छगू भी नेवाःत थन च्वना भी नेवाःत धेपिं सु खः। थयेक भी नेवाः धायेगु, 
भीगु भाषा नेपालभाषा धायेगु, उलि जक धया च्वना । नेवाःतय्‌ बिशेषता छु दु, थ्व छता निता कने ” . 

अंगलय्‌ खायातयागु बायूनर स्वया: हानं नवाना दिल “.दकलय्‌ न्हापाला छिकपिसं थन प्रेम बहादु कंसाकार धका: च्वयात:गु दु । प्रेम बहादुरया 
नां कंसाकार मखु, कंसकार जक खः । भीगु भासय्‌ फसया फय जुइ, थासया थाय्‌ जुइ, हंसया हंय्‌ जुइ, खसया खय्‌ धया च्वना । स या उच्चारण याइ । 
कंय्‌ दयेकीपिं जुया: क॑सकार धाःगु खः, कंसाकार मखु । वयकलं गबलें कंसाकार च्वःगु मदु, जीवनभर क॑सकार हे च्वइगु खः । व स्यंकाव्यूलगु ला दयाबीर 
सिंह व वयकःया छम्ह निम्हस्यां दयाबीर सिंह कंसाकार च्वल । अले कसा: धायेत हे कंसाकार जुया वन । थ्व हे जक खः '”। 
वयकया न्वचु पूवंक न्येनादीत थ्यग त्गदभ या थ्व लिड्यू कासं - https://www.youtube.com/watch?v=3FIExhToL4c 

वयकलं शिकागोय्‌ भाया: बियादीगु भाषा, साहित्य, राजनीतिक व ऐतिहासिक बिषय लिसें प्रेम बहादुर कसाकारलिसें स्वापु दूगु दुग्यंगु न्वचु 
जिगु नुगलय्‌ आतक थाना च्वंगु दनि । थुगु ज्याभवः क्वचायेकाः वयकःयात सम्मान याये कथं बहनीया भ्वय शिकागोया छगू रेष्ट्रांय्‌ नेवाः अमेरिकन 
दबूया परिवार लिसें न्हैपुक्क तःजिक कालबिल जुया: क्वचाल । 
कन्हय्‌ खुन्ह जिगु हे छेँय हानं सकलें मुना ज्यःना यायत थ्यं मथ्यं निघौया मुनाय्‌ नेवा: अमेरिका दबूया दुजःपिंलिसे खँल्हा बल्हा जुल । वयकलं भाषाया 

| खँ लिसें मेमेगु पुलांगु खँ कना दिल । थ्वहे इलय्‌ वयकःयात अमेरिकाय्‌ च्वना च्वनादीम्ह डा. कमलप्रकाश 

मल्ल लिसे नं फोनय्‌ पलख खं ल्हाका बिया । स्वन्ह्या शिकागो भ्रमण वयकःया अन्तिम दिं थ्व जुल । जिगु 
छेँयू नं बिदा जुइ न्ह्यो अन्तिम दिं थ्व जुल । जिगु 
छँँय नं बिदा जुइ न्ह्यो कस्स लुमन । जिगु दकलय्‌ लिपांगु सफ्‌ ' जि बिश्वास म्वाय्‌'। थुगु सफूया समालो 
. चना छपु वयकःयात च्वकेगु न्हापां निसेंया इच्छा । जिके दनिगु उगु सफू निगू मध्येयू छगू वयकःया ल्हाःती 
54 तया धया, ` माणिक दाइ, जिगु थ्व सफूया छगू समालोचना च्वया बिया दिसँ, शिकागो नेवा: यात ।" 
सफू थःगु म्हिचाय्‌ स्वथन । म्हिचाय्‌ स्वथंगु सफूया समालोचना च्वय सिधयेके मलावं माणिक दाई लिसेया 
लु आःतकं भलभल लुयाच्चंगु दन्ति जिगु आसकुति मिखाय्‌ । 

